ПЕНТАГОН: РЕСЕЙМЕН ШИЕЛЕНІС ҰЗАҚҚА СОЗЫЛАДЫ
"ПЕНТАГОН: РЕСЕЙМЕН ШИЕЛЕНІС ҰЗАҚҚА СОЗЫЛАДЫ" | "https://abai.kz/post/41124"
TITLE: ПЕНТАГОН: РЕСЕЙМЕН ШИЕЛЕНІС ҰЗАҚҚА СОЗЫЛАДЫ
URL: https://abai.kz/post/41124
META: "ПЕНТАГОН: РЕСЕЙМЕН ШИЕЛЕНІС ҰЗАҚҚА СОЗЫЛАДЫ" | "https://abai.kz/post/41124"
DATE: 22.06.2015
AUTHOR(s): Абай-Ақпарат
TOTAL WORDS: 172
TEXT: Пентагон басшысы Эштон Картер Құрама Штаттар және НАТО одақтастарының Ресеймен арадағы шиеленісі ұзаққа созылады деп мәлімдеді. BBC-дің жазуынша, Картер Ресейдегі саяси бағыттың Путин президент болып тұрған кезде, тіпті одан кейінгі президент кезінде де жаңара қоймайтынын айтқан. Себебі НАТО Ресеймен қатынаста қатаң позицияда теңгерімді тәсіл қолданбақ. Еуропаға қысқа мерзімді саяхаты алдында Картер, журналистердің «Путиннің саясаты өзгеруі мүмкін бе?» деген сұрағына: «- Мен де осыған үміт артамын, бірақ сенімді емеспін», - деп жауап қатқан. Пентагон ертеректе хабарлағандай, Картер 22-26 маусым аралығында Ресей тарапынан болып жатқан мәселелерді талқылау үшін Германия, Эстония және Бельгия елдерінде болады. АҚШ Қорғаныс Министрі журналистермен кездесуінде Путиннің «Мәскеудің ауыр қоқанлоқысы туралы» сөзін сынға алды. Естеріңізге салсақ, Путин өткен аптада Ресей қорғанысы құрлық аралықтық 40 ядролық ракетамен толығатынын мәлімдеген еді. Ол мұндай мәлімдемені Шығыс Еуропадағы НАТО қарулы күштерін ұлғайту туралы АҚШ-тың ұсынысынан кейін жасаған болатын. Путиннің сөзінше бұл ракеталарды қандай да бір соңғы технологияның көмегімен қағып түсіру мүмкін болмайды. Путиннің сөзінен соң НАТО бас хатшысы Йенс Столтенберг Ресей әскери риторикасының қауіпті екенін, бұлай жалғаса берсе үлкен тұрақсыздық алып келетінін мәлімдеген болатын. Abai.kz
